Diari Oficial de la Generalitat Valenciana


Sumari del DOGV 7144, del 04-11-2013 (2013/10430)

DECRET 166/2013, de 31 d'octubre, del Consell, pel qual es crea un col·legi d'Educació Infantil i Primària a Elda, per fusió de dos centres existents.
------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10020


Data del document
:   31-10-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 166/2013, de 31 d'octubre, del Consell, pel qual es crea un col·legi d'Educació Infantil i Primària a Elda, per fusió de dos centres existents. [2013/10557]  
El Ministeri d'Educació i Ciència, per mitjà de l'Orde de 29 de novembre de 1975, va crear un centre públic a Elda. Este centre, que amb el pas del temps ha canviat de denominació, composició i domicili, s'identifica actualment amb el Col·legi d'Educació Infantil i Primària El Seráfico.  
En la mateixa localitat, pel Reial Decret 2425/1979, de 21 de setembre, es va crear un col·legi nacional en el barri Casa Amarilla, al qual es va assignar la denominació específica de Miguel Servet, denominació que manté en l'actualitat.  
La Direcció Territorial d'Educació, Cultura i Esport d'Alacant ha emés un informe en què s'assenyala que ambdós centres han patit una important reducció en la demanda de places escolars, per la qual cosa es proposa la integració dels dos centres docents.   
El Consell Escolar Municipal d'Elda ha sigut consultat en relació amb la proposta d'integració.  
El Servici de Planificació Educativa, de la Direcció General de Centres i Personal Docent, ha emés un informe en què s'assenyala la conveniència de dur a terme esta actuació, que permet obtindre una millor rendibilitat dels recursos personals i materials destinats en la zona.   
  
De conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 31 d'octubre de 2013,  
  
  
DECRETE  
  
Article 1. Creació del centre  
Es crea, per integració i fusió del Col·legi d'Educació Infantil i Primària El Seráfico, codi 32470562, en el Col·legi d'Educació Infantil i Primària Miguel Servet, codi 78320574, el següent centre docent:  
  
Província: Alacant.  
Localitat: Elda.  
Denominació: Col·legi d'Educació Infantil i Primària Miguel Servet.  
Codi: 84679612.  
Titular: Generalitat.   
Domicili: C/ La Melva, s/n, CP 03334.   
Composició: 4 unitats d'Educació Infantil i 12 unitats d'Educació Primària.  
Capacitat: 100 places escolars d'Educació Infantil i 300 d'Educació Primària.   
  
Article 2. Composició   
1. El nou centre iniciarà l'activitat el curs escolar 2013-2014.  
  
2. Els llocs de treball del centre, en el dit curs, seran els següents:  
  
5 d'Educació Infantil.  
11 d'Educació Primària.  
2 d'Educació Primària, Idioma Estranger, Anglés.   
2 d'Educació Primària, Educació Física.  
1 d'Educació Primària, Música.   
1 d'Educació Especial, Pedagogia Terapèutica.  
1 d'Educació Especial, Audició i Llenguatge.   
  
Article 3. Cessament d'activitats  
El Col·legi d'Educació Infantil i Primària El Seráfico cessarà les activitats a la finalització del curs acadèmic 2012-2013. Les seues unitats, llocs de treball i plantilla docent, així com el material i equipament, s'integraràn en el Col·legi d'Educació Infantil i Primària Miguel Servet.  
  
  
DISPOSICIONS ADDICIONALS  
  
Primera. Inscripció registral  
El que establix el present decret s'inscriurà en el Registre de Centres Docents de la Comunitat Valenciana.  
  
Segona. Personal adscrit al nou centre  
El personal docent amb destinació definitiva en el Col·legi d'Educació Infantil i Primària El Seráfico que, com a conseqüència de la integració, s'adscriga al centre que es crea per mitjà d'este decret mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
Tercera. Equip directiu  
La Direcció Territorial d'Educació, Cultura i Esport d'Alacant nomenarà l'equip directiu del centre de nova creació, de conformitat amb el que establix l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
  
  
Quarta. Ràtio  
El centre aplicarà l'increment del nombre d'alumnes per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu, en els centres docents no universitaris públics i privats concertats de la Comunitat Valenciana. Este increment s'aplicarà mentres es donen les circumstàncies previstes en el mencionat Reial Decret Llei 14/2012.  
  
Quinta. Desplegament  
Es faculta la conselleria competent en matèria d'educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, la configuració del centre.  
  
DISPOSICIÓ FINAL  
  
Única. Publicació i efectes  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2013-2014.  
  
  
Valencia, 31 d'octubre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET